C 177/78
MT
Il-Ġurnal Uffiċjali tal-Unjoni Ewropea
17.5.2023
L-Erbgħa 14 ta’ Diċembru 2022
P9_TA(2022)0444
L-implimentazzjoni tal-Aġenda Ewropea Ġdida għall-Kultura u l-Istrateġija tal-UE għar-Re­ lazzjonijiet Kulturali Internazzjonali Riżoluzzjoni tal-Parlament Ewropew tal-14 ta' Diċembru 2022 dwar l-implimentazzjoni tal-Aġenda Ewropea Ġdida għall-Kultura u l-Istrateġija tal-UE għar-Relazzjonijiet Kulturali Internazzjonali (2022/2047(INI)) (2023/C 177/09)
Il-Parlament Ewropew, — wara li kkunsidra l-Aġenda 2030 għall-Iżvilupp Sostenibbli tan-NU u l-Għanijiet ta' Żvilupp Sostenibbli tan-NU (SDGs), b'mod partikolari l-SDG 17 dwar ir-rivitalizzazzjoni tal-partenarjat globali għall-iżvilupp sostenibbli, — wara li kkunsidra d-Dikjarazzjoni Finali adottata mill-Konferenza Dinjija tal-Unesco dwar il-Politiki Kulturali u l-Iżvilupp Sostenibbli – MONDIACULT 2022, li saret fil-Belt tal-Messiku mit-28 sat-30 ta' Settembru 2022, — wara li kkunsidra d-Dikjarazzjoni adottata wara l-laqgħa informali tal-Ministri tal-Istati Membri tal-Unjoni Ewropea responsabbli għall-Kultura u l-Affarijiet Ewropej, li saret f'Pariġi fit-3 ta' Mejju 2019, — wara li kkunsidra r-Riżoluzzjoni tal-Kunsill tal-Ewropa tat-8 ta' Diċembru 2010 li tistabbilixxi Ftehim Parzjali Estiż dwar ir-Rotot Kulturali, — wara li kkunsidra r-rapport tal-4 ta' Mejju 2017 tal-Grupp ta' Ħidma fil-qafas tal-Metodu Miftuħ ta' Koordinazzjoni (MMK) tal-Esperti tal-Istati Membri bit-titolu “How culture and the arts can promote intercultural dialogue in the context of the migratory and refugee crisis” (Kif il-kultura u l-arti jistgħu jippromwovu d-djalogu interkulturali fil-kuntest tal-kriżi migratorja u tar-rifuġjati), — wara li kkunsidra r-rapport tas-17 ta' Diċembru 2019 tal-Grupp ta' Ħidma MMK tal-Esperti tal-Istati Membri bit-titolu “Sustainable cultural tourism” (Turiżmu kulturali sostenibbli), — wara li kkunsidra r-rapport, tal-4 ta' Ġunju 2021 tal-Grupp ta' Ħidma MMK tal-Esperti tal-Istati Membri bit-titolu “Towards gender equality in the cultural and creative sectors” (Lejn l-ugwaljanza bejn il-ġeneri fis-setturi kulturali u kreattivi), — wara li kkunsidra r-rapport tal-5 ta' Settembru 2022 tal-Grupp ta' Ħidma MMK tal-Esperti tal-Istati Membri bit-titolu “Strengthening cultural heritage resilience for climate change” (It-tisħiħ tar-reżiljenza tal-wirt kulturali għat-tibdil fil-klima), — wara li kkunsidra r-rapport tat-22 ta' Settembru 2022 tal-Grupp ta' Ħidma MMK tal-Esperti tal-Istati Membri bit-titolu “Stormy Times.
Nature and Humans: Cultural Courage for Change” (Żminijiet Iebsa.
In-Natura u l-Bnedmin: Kuraġġ Kulturali għall-Bidla), — wara li kkunsidra l-Konvenzjoni dwar id-Drittijiet ta' Persuni b'Diżabilità (CRPD), — wara li kkunsidra d-Dikjarazzjoni ta' Ruma tal-Ministri tal-Kultura tal-G20 tat-30 ta' Lulju 2021, — wara li kkunsidra l-Artikolu 8(2) tal-Istatut ta' Ruma tal-Qorti Kriminali Internazzjonali, — wara li kkunsidra l-Konvenzjoni tal-Kunsill tal-Ewropa dwar ir-Reati Kriminali relatati mal-Proprjetà Kulturali (il-Konvenzjoni ta' Nikosija), — wara li kkunsidra l-komunikazzjoni tal-Kummissjoni tat-22 ta' Mejju 2018 bit-titolu “Aġenda Ewropea Ġdida għall-Kultura” (COM(2018)0267), — wara li kkunsidra l-komunikazzjoni konġunta tal-Kummissjoni u tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà tat-8 ta' Ġunju 2016 bit-titolu “Lejn strateġija tal-UE għal relazzjonijiet kulturali internazzjonali” (JOIN(2016)0029),